178 ATT DWAR SETGĦAT TA’ EMERĠENZA Biex jipprovdi għas-sigurtà ta’ Malta matul żminijiet ta’ emerġenza pubblika. Sarliġi bl-ATT VIII tal-1963, kif emendat bl-Avviż Legali 46 tal-1965; u bl-Att LVIII tal-1974. Sarliġi bl-ATT VIII tal-1963, kif emendat bl-Avviż Legali 46 tal-1965; u bl-Att LVIII tal-1974. 1. Titolu fil-qosor. It-titolu fil-qosor ta’ dan l-Att hu l-Att dwar Setgħat ta’ Emerġenza. TAQSIMA I ĠENERALI Tifsir. 2. F’dan l-Att, kemm-il darba r-rabta tal-kliem ma teħtieġx xort’oħra- "liġi " tinkludi kull Att jew Ordinanza u kull leġislazzjoni sussidjarja magħmula bis-saħħa tagħhom iżda ma tinkludix il-Kostituzzjoni ta’ Malta; [żaħ " Malta " għandha l-istess tifsir kif mogħti lilha bl-artikolu 124 tal-Kostituzzjoni ta’ Malta [żaħ. 3. (1) Jekk il-President ta’ Malta, li jaġixxi skont il-parir tal-Prim Ministru, ikun sodisfatt li teżisti emerġenza pubblika, huwa jista’ bi Prokla ma jiddikjara ill id-disposizzjonijiet tat-Taqsima II ta’ dan l-Att għandhom jiġu fis-seħħ, u wara dan dawk id-disposizzjonijiet għandhom jiġu fis-seħħ skont hekk; u għandhom ikomplu fis-seħħ sakemm il-President ta’ Malta, li jaġixxi skont il-parir tal-Prim Ministru, bi Proklama oħra jordna li għandhom itemmu milli jkollhom seħħ, u wara dan għandhom itemmu milli jkollhom seħħ ħlief dwar ħwejjeġ li jkunu saru qabel jew naqsu milli jsiru. (2) Proklama magħmula skont is-subartikolu (1) tista’ ssirhekk illi tapplika biss għal dik il-parti jew partijiet ta’ Malta kif jista’ jkun speċifikat fil-Proklama (f’dan is-subartikolu msejħin "area ta’ emerġenza") f’liema każ ir-regolamenti magħmula skont l-imsemmija Taqsima II, ħlief sa fejn ma jkunx provdut espressament xort’oħra f’dawk ir-regolamenti, għandu jkollhom seħħ fl-area ta’ emerġenza biss. (3) Kull meta ssir Proklama skont is-subartikolu (1), ir-raġuni li għaliha tkun saret għandha tiġi ikkomunikata lill-Kamra tad-Deputati- (a) fil-każ ta’ Proklama magħmula meta l-Kamra tad-Deputati tkun f’sessjoni, matul perijodu ta’ sebatijiem, u (b) f’kull każ ieħor, kemm jista’ jkun prattikabbli malajr. TAQSIMA II REGOLAMENT I 4. Regolamenti. Emendat: A.L.46 tal-1965; LVIII.1974.68. (1) Il-President ta’ Malta, li jaġixxi skont il-parir tal-Prim Ministru, jista’, bla ħsara għad-disposizzjonijiet tal-Kostituzzjoni ta’ Malta, jagħmel dawk ir-regolamenti li jidhru lil u li jaġixxi kif intqal qabel li jkunu meħtieġa jew xierqa biex tiġi żgurata s-sigurtà pubblika, id-difiża ta’ Malta, it-tiżmim tal-ordni pubbliku u s-soppressjoni ta’ ammutinament, rewwixta urvell, u għat-tiżmim ta’ provvisti u servizzi essenzjali għall-ħajja tal-komunità. (2) Mingħajr ħsara għall-ġeneralità tas-setgħat mogħtija bis-subartikolu (1), ir-regolamenti jistgħu, sa fejn jidher lill-President ta’ Malta li jaġixxi kif intqal qabel li jkun meħtieġ jew xieraq għal xi waħda mill-finijiet imsemmija f’dak is-subartikolu- (a) jipprovdu għad-detenzjoni ta’ persuni; (b) jawtorizza w- (i) it-teħid ta’ pussess jew kontroll f’isem il-Gvern ta’ kull proprjetà jew impriża; (ii) l-akkwist f’isem il-Gvern ta’ kull proprjetà li ma tkunx art; (ċ) jawtorizzaw id-dħul u tiftix f’kull fond; (d) jipprovdu dwar l-emendar ta’ kull liġi, dwar is-sospensjoni tal-esekuzzjoni ta’ kull liġi, u dwar l-applikazzjoni ta’ kull liġi b’modifiki jew mingħajrhom; (e) jipprovdu biex jintalab, dwar l-għoti jew il-ħruġ ta’ kull liċenza, permess, ċertifikat jew dokument ieħor għall-finijiet tar-regolamenti, dak id-dritt li jista’ jiġi preskritt minn jew skont ir-regolamenti; (f) jipprovdu għal ħlas ta’ kumpens u rimunerazzjoni lil persuni milquta mir-regolamenti; (g) jipprovdu għall-arrest, proċeduri kontra upiena ta’ persuni li jiksru r-regolamenti; (h) jipprovdu għat-tiżmim ta’ dawk il-provvisti u servizzi li jkunu, fil-fehma tal-President ta’ Malta li jaġixxi kif intqal qabel, essenzjali għall-għajxien tal-komunità: Iżda ebda ħaġa f’dan l-artikolu ma għandha tawtorizza l-egħmil ta’ provvedimenti dwar proċeduri kontra persuni biqrati militari: Iżda wkoll illi ebda ħaġa f’dan l-artikolu ma għandha tiftiehem li tawtorizza l-egħmil ta’ xi regolament i- (i) li jipprovdu għad-deportazzjoni jew esklużjoni ta’ persuni minn Malta, u (ii) li jipprovdu għall-għoti tal-piena tal-mewt. (3) Il-ħlas ta’ kull kumpens jew rimunerazzjoni skont id-disposizzjonijiet ta’ dawk ir-regolamenti jkun a ddebitat lill-Fond Konsolidat. 5. Ordnijiet u regoli skont ir-regolamenti. Emendat: A.L.46 tal-1965; LVIII.1974.68. Regolamenti magħmulin skont l-artikolu 4 jistgħu jipprovdu biex jagħtu setgħa lil dawk l-awtoritajiet jew persuni kif jistgħu jkunu speċifikati fir-regolamenti biex jagħmlu ordnijiet u regoli għal kull waħda mill-finijiet li għalihom ir-regolamenti huma awtorizzati li jsiru b’dan l-Att, u jista’ jkollhom dawk id-disposizzjonijiet inċidentali jew supplementarji li jidhru lill-President ta’ Malta li jaġixxi kif intqal qabel li jkunu meħtieġa jew xierqa għall-finijiet tar-regolamenti. 6. Regolamenti, ordnijiet u regoli jkunu approvati mill-Kamra tad-Deputati. Emendat: A.L.46 tal-1965. (1) Kull regolament magħmul skont l-artikolu 4 u kull ordni jew regola magħmula bis-saħħa ta’ regolament bħal dak għandhom, mingħajr ħsara għal kull ħaġa li tkun saret jew li naqset milli ssir bis-saħħa tagħhom, itemmu milli jkollhom seħħ fit-temm ta’ perijodu ta’ xahrejn mid-data li fiha jkunu ġew fis-seħħ kemm-il darba, qabel it-temm ta’ dak il-perijodu, ma jkunux ġew approvati b’riżoluzzjoni mgħoddija mill-Kamra tad-Deputati. (2) Kull regolament, ordni jew regola bħal dik jistgħu, mingħajr ħsara għal kull ħaġa li tkun saret jew li naqset milli ssir bis-saħħa tagħhom, f’kull żmien jiġu emendati jew imħassra b’riżoluzzjonijiet mgħoddija mill-Kamra tad-Deputati. 7. Inkonsistenza. Kull regolament magħmul skont l-artikolu 4 u kull ordni jew regola magħmula bis-saħħa ta’ regolament bħal dak ikollhom seħħ minkejja kull ħaġa inkonsistenti magħhom li jkun hemm f’xi liġi; u kull disposizzjoni ta’ liġi li tkun inkonsistenti ma’ xi regolament, ordni jew regola bħal dawk, sew jekk dik id-disposizzjoni tkun ġiet emendata, modifikata jew sospiża fil-ħdim tagħha skont dan l-Att sew jekk le, sa dik l-inkonsistenza ma jkollhiex effett sakemm dak ir-regolament, ordni jew regola jibqgħu fis-seħħ. 8. Presunzjoni ta’ awtentiċità. Emendat: A.L.46 tal-1965; LVIII.1974.68. Kull dokument illi jidher li jkun att magħmul jew maħruġ mill-President ta’ Malta jew awtorità jew persuna oħra bis-saħħa ta’ dan l-Att, jew ta’ xi regolament magħmul skont l-artikolu 4, u li jidher li jkun iffirmat minn jew f’isem il-President ta’ Malta jew dik l-awtorità jew persuna oħra, għandu jiġi aċċettat bħala prova, u għandu, sakemm ma jiġix pruvat il-kuntrarju, jitqies li jkun att magħmul jew maħruġ mill-President ta’ Malta jew dik l-awtorità jew persuna.